《声声慢 陈云阁竹泉煮茗图，依高竹屋体。》
清代·姚燮

香眉玉髓，剪翠研红，安炉石阑四角。嫩火须添，扫得蛩边枯箨。

四竿万竿风静，让瑶笙、碧空吹落。午梦酽，借灵崖秋乳，冻瓷凉瀹。

悟否参寥禅味，坐沉沉，斜阳渐过庭幕。酹燕酬莺，笑恁花筵传酪。

云门饼师无恙，未愁他、赵州天邈。和清籁，有松枰、避烟臞鹤。

作者简介：姚燮（1805—1864）晚清文学家、画家。字梅伯，号复庄，又号大梅山民、上湖生、某伯、大某山民、复翁、复道人、野桥、东海生等，浙江镇海（今宁波北仑）人。道光举人，以著作教授终身。治学广涉经史、地理、释道、戏曲、小说。工诗画，尤善人物、梅花。著有《今乐考证》、《大梅山馆集》、《疏影楼词》。